Document ID: 31979R1979

NARIADENIE RADY (EHS) č. 1979/79
z 5. septembra 1979,
ktorým sa menia a dopĺňajú nariadenia (EHS) č. 1727/70, (EHS) č. 1728/70, (EHS) č. 2603/71, (EHS) č. 638/74 a (EHS) č. 410/76, pokiaľ ide o ich uplatňovanie podľa odrôd tabaku vyprodukovaného v spoločenstve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 727/70 z 21. apríla 1970 o spoločnej organizácii trhu so surovým tabakom (1), naposledy zmenené a doplnené nariadením (EHS) č. 1579/79 (2), a najmä na prvý pododsek článku 3 ods. 3 a jeho články 5 ods. 6, článok 6 ods. 10 a článok 7 ods. 4,
so zreteľom na nariadenie Rady (EHS) č. 1697/71 z 26. júla 1971 o financovaní intervenčných výdavkov týkajúcich sa surového tabaku (3), v znení nariadenia (EHS) č. 330/74 (4), a najmä na jeho článok 6 ods.2,
keďže nariadenie Rady (EHS) č. 1581/79 z 24. júla 1979, ktorým sa pre zber v roku 1979 stanovujú normované ceny, intervenčné ceny a prémie poskytované nákupcom tabakových listov a odvodená intervenčná cena baleného tabaku (5), ktorým sa mení a dopĺňa zoznam odrôd tabakov vyprodukovaných v spoločenstve a definícia ich referenčných kvalít uplatňovaná od nadobudnutia účinnosti spoločnej organizácie trhu so surovým tabakom s cieľom zosúladenia so súčasnou realitou na tomto trhu; keďže na základe uvedeného dôvodu zmeny a doplnenia sa musia vykonať v tých riadkoch nariadení, ustanovenia ktorých sa týkajú rôznych odrôd referenčných kvalít tabaku, a to menovite:
- nariadenie Komisie (EHS) č. 1727/70 z 25. augusta 1970 o intervenčných postupoch pre surový tabak (6), naposledy zmenené a doplnené nariadením (EHS) č. 1556/78 (7),
- nariadenie Komisie (EHS) č. 1728/70 z 25. augusta 1970, ktorým sa stanovuje rozsah znížení a zvýšení cien pre surový tabak (8), naposledy zmenené a doplnené nariadením (EHS) č. 784/77(9),
- nariadenie Komisie (EHS) č. 2603/71 zo 6. decembra 1971 o podrobných pravidlách na uzatváranie zmlúv po prvom spracovaní a trhovej úprave tabaku v držbe intervenčných agentúr (10), naposledy zmenené a doplnené nariadením (EHS) č. 1018/79 (11),
- nariadenie Komisie (EHS) č. 638/74 z 20. marca 1974 o stanovovaní maximálnych tolerancií straty množstva vyplývajúcej zo skladovania surového tabaku zo strany intervenčných agentúr (12),
- nariadenie Komisie (EHS) č. 410/76 z 23. februára 1976 o stanovení maximálnych prípustných strát na hmotnosti v súvislosti s dozorom nad prvým spracovaním a trhovou úpravou tabaku (13);
keďže opatrenia uvedené v tomto nariadení sú v súlade so stanoviskom Riadiaceho výboru pre surový tabak,
PRIJALA TOTO NARIADENIE:
Článok 1
Prílohy I, II a IV k nariadeniu (EHS) č. 1727/70 sa nahrádzajú prílohami I, II a III k tomuto nariadeniu.
Článok 2
Prílohy I a II k nariadeniu (EHS) č. 1728/70 sa nahrádzajú prílohami IV resp. V k tomuto nariadeniu.
Článok 3
Príloha k nariadeniu (EHS) č. 2603/71 sa nahrádza prílohou VI k tomuto nariadeniu.
Článok 4
Príloha k nariadeniu (EHS) č. 638/74 sa nahrádza prílohou VII k tomuto nariadeniu.
Článok 5
Príloha k nariadeniu (EHS) č. 410/76 sa nahrádza prílohou VIII k tomuto nariadeniu.
Článok 6
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Po prvýkrát bude uplatniteľné na surový tabak zo zberu roku 1979.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 5. septembra 1979

Labels: 3
17